شه‌فه‌ق نيوز/ ده‌زگاى وه‌قائع عراقى سه‌ر وه‌ وه‌زاره‌ت داد، ئاشكراى ده‌رچگن شماره‌ى تازه‌يگ له‌ روژنامه‌ى فه‌رمى كۆمار عراق وه‌ شماره‌(4561)كرد، ك بڕيگ ياساى خاسسازى حكومه‌ت گرته‌سه‌ خوه‌ى.
له‌ى باوه‌ته‌و، سائر جبورى قسه‌كه‌ر فه‌رمى وه‌ناو وه‌زاره‌ته‌گه‌ له‌ به‌ياننامه‌يگ وت: ئى شماره‌ى تازه‌ى رووژنامه‌ ياساى شماره‌(26)ساڵ 2019(هه‌موار يه‌كه‌م ياساى خانه‌نشينى يه‌كگرتگ شماره‌(9)ساڵ 2014) و ياساى شماره‌(27)ساڵ 2019(هه‌موار دويه‌م ياساى هه‌ڵوژاردنه‌يل ئه‌نجومه‌ن پارزيزگاو قه‌زايه‌يل شماره‌(12)ى ساڵ 2018 گرته‌سه‌ خوه‌ى.
جبورى هه‌ميش وت: شماره‌ تازه‌گه‌ى رووژنامه‌گه‌ ياساى شمار(28)ساڵ 2019(هه‌ڵوه‌شاننه‌وه‌ى ئمتيازات دارايى وه‌رپرسه‌يل له‌ ده‌وڵه‌ت) و ياساى شماره‌(29)ساڵ 2019(ياساى ليژنه‌ى ئۆڵه‌مپى نيشتمانى عراقى)و به‌يان شماره‌(101)ساڵ 2019 ى ئه‌نجومه‌ن باڵاى دادوه‌رى له‌تى هاتگه‌.
